ยังไม่ปรับคณะรัฐมนตรี หลังพรรคพลังประชารัฐเสนอรายชื่อ หม่อมราชวงศ์ปรีดิยาธร เทวกุล
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายการพัฒนาเขตเศรษฐกิจพิเศษ ภายหลังการประชุมเสร็จสิ้น ผู้สื่อข่าวได้สอบถามถึงความชัดเจนเรื่องการปรับคณะรัฐมนตรี รวมทั้งกรณีมีการเสนอชื่อของหม่อมราชวงศ์ปรีดิยาธร เทวกุล อดีตรองนายกรัฐมนตรี มาเป็นหัวหน้าทีมเศรษฐกิจ พรรคพลังประชารัฐ โดยนายกรัฐมนตรีส่ายหัว พร้อมกล่าวเพียงสั้นๆ ว่าไม่มี ก่อนเดินขึ้นตึกไทยคู่ฟ้า